नामिबिया महिला क्रिकेट संघाचा नेदरलँड्स आणि जर्मनी दौरा, २०२२

नामिबिया राष्ट्रीय महिला क्रिकेट संघाने जून आणि जुलै २०२२ मध्ये युरोपचा दौरा केला. दौऱ्यात नामिबियाने नेदरलँड्सविरुद्ध आणि जर्मनीविरुद्ध महिला आंतरराष्ट्रीय ट्वेंटी२० मालिका खेळल्या. 
नेदरलँड्स महिला वि. नामिबिया महिला

युरोपच्या दौऱ्यावर पहिल्यांदा नामिबियाने जून-जुलै २०२२ दरम्यान पाच महिला आंतरराष्ट्रीय ट्वेंटी२० सामने खेळण्यासाठी नेदरलँड्सचा दौरा केला. दोन्ही देशांमधील ही पहिली द्विपक्षीय मालिका होती. मालिकेतील पहिले तीन सामने स्कीडाम येथील स्पोर्टपार्क हरगा या मैदानावर खेळविण्यात आले. तर शेवटचे दोन सामने वूरबर्ग मधील स्पोर्टपार्क वेस्टव्लीट या मैदानावर झाले.  

पहिला सामना पावसामुळे रद्द करावा लागला. दुसरा सामना नामिबियाने ३ गडी राखून जिंकत मालिकेत आघाडी घेतली. तिसरा सामना नेदरलँड्सने जिंकून मालिकेत पुनरागमन केले. पहिला सामना रद्द झाल्याने मालिकेत आणखी एक सामना ३० जून रोजी खेळवण्यात आला. त्यामुळे महिला ट्वेंटी२० मालिका ही सहा सामन्यांची झाली. नामिबिया आणि नेदरलँड्सने अनुक्रमे चौथा आणि पाचवा सामना जिंकून मालिका थरारकपणे २-२ अश्या स्थितीत आणून ठेवली. सहाव्या आणि अटीतटीच्या झालेल्या निर्णायक सामन्यात यजमान नेदरलँड्सने २ धावांनी विजय मिळवत सहा सामन्यांची महिला आंतरराष्ट्रीय ट्वेंटी२० मालिका ३-२ ने जिंकली.
महिला आंतरराष्ट्रीय ट्वेंटी२० मालिका
१ला सामना

२रा सामना

३रा सामना

४था सामना

५वा सामना

६वा सामना

जर्मनी महिला वि. नामिबिया महिला

नेदरलँड्सच्या दौऱ्यानंतर युरोपच्या दौऱ्याच्या दुसऱ्या टप्प्यात नामिबियाने जुलै २०२२ दरम्यान तीन महिला आंतरराष्ट्रीय ट्वेंटी२० सामने खेळण्यासाठी जर्मनीचा दौरा केला. दोन्ही देशांमधील ही पहिली द्विपक्षीय मालिका होती. मालिकेतील सर्व सामने क्रेफेल्ड येथील बायर स्पोर्टस्टेडियन या मैदानावर खेळविण्यात आले.

नेदरलँड्समध्ये ३-२ ने पराभूत होऊनसुद्धा नामिबियाने जर्मनीविरुद्ध अभूतपूर्व खेळाचे प्रदर्शन केले. पहिला सामना १० गडी राखून जिंकत मालिकेत आघाडी घेतली. त्यानंतर दोन्ही सामन्यांमध्ये मोठ्या फरकाने विजय नोंदवत तीन सामन्यांची महिला आंतरराष्ट्रीय ट्वेंटी२० मालिका नामिबियाने ३-० ने जिंकली.
महिला आंतरराष्ट्रीय ट्वेंटी२० मालिका
१ला सामना

२रा सामना

३रा सामना



वर्ग:इ.स. २०२२ मधील क्रिकेट
वर्ग:नामिबिया महिला क्रिकेट संघाचे नेदरलँड्स दौरे
वर्ग:नामिबिया महिला क्रिकेट संघाचे जर्मनी दौरे
वर्ग:महिला क्रिकेट